钦定古今图书集成/明伦汇编/家范典/第110卷 > 《汉刘熙释名》 > 《檀弓》
## 钦定古今图书集成/明伦汇编/家范典/第110卷 > 《汉刘熙释名》 > 《檀弓》

子思之哭嫂也，“为位，妇人倡踊。”《申祥》之哭言思也，亦
然。

〈陈注〉言思，子游之子申祥，妻之昆弟也。马氏曰：“凡哭必为位者，所以叙亲疏恩纪之差，无服不为位。申祥之哭言思，亦如子思，盖非礼矣。妻之昆弟，外丧也；而既无服，则不得为哭位之主矣。《记》曰：‘妻之昆弟为父后者死，哭之适室，子为主，袒免哭踊，夫入门右’。由是言之，则哭妻之昆弟，以子为主，异于嫂叔之丧也。以子为主，则妇人不当倡踊矣。”

又

妻之昆弟为父后者死，哭之适室，子为主，袒免哭踊，
夫入门右，使人立于门外告来者，狎则入哭。父在，哭
于妻之室，“非为父后者，哭诸异室。”

〈陈注〉此闻妻兄弟之丧而未往吊时，礼也。父在，己之父也。为父后，妻之父也。门外之人以来吊者告。若是交游习狎之人，则径入哭之，情义然也。疏曰：“礼，女子子适人者，为昆弟之为父后者不降，以其正故也。故姊妹之夫为之哭于适室之中庭。子为主者，甥服舅缌，故命己子为主，受吊拜宾也。袒免哭踊者，冠尊，不居肉”袒之上，必先去冠而加免，故凡哭哀则踊，踊必先袒，袒必先免，故袒、免哭踊也。“夫入门右”者，夫谓此子之父，即哭妻兄弟者也